Απλή σάλτσα ντομάτας με κρεμμύδι, σκόρδο και σέλερι (Salsa di pomodoro)
Μια σάλτσα με ώριμες καλοκαιρινές ντομάτες, υπέροχη στην απλότητά της, που θα συνοδεύσει ιδανικά τα σπαγγέτι σας.
8 μέτριες ώριμες ντομάτες, τριμμένες (μαζί με το ζουμί τους), 1/2 μικρό κρεμμύδι, ψιλοκομμένο, 1 σκελίδα σκόρδο, ψιλοκομμένη, 1 κλωναράκι σέλερι 10 εκ., ψιλοκομμένο, 50 ml ελαιόλαδο, αλάτι, φρεσκοτριμμένο πιπέρι, 300 γρ. σπαγγέτι ή μπουκατίνι, παρμεζάνα τριμμένη, κατά βούληση
Για να ετοιμάσουμε την απλή σάλτσα ντομάτας με κρεμμύδι, σκόρδο και σέλερι (salsa di pomodoro) σε μια κατσαρόλα ρίχνουμε το κρεμμύδι, το σκόρδο, το σέλερι και αλατοπίπερο.Ραντίζουμε με το λάδι και σοτάρουμε σε μέτρια φωτιά για 6-8 λεπτά, μέχρι να μαλακώσουν ελαφρώςΠροσθέτουμε τις ντομάτες και σιγοβράζουμε για 15-20 λεπτά, μέχρι να σχηματιστεί μια λεία και δεμένη σάλτσα.Αν θέλουμε πιο λεία και βελούδινη υφή στη σάλτσα, την περνάμε από σουρωτήρι.Βράζουμε τα ζυμαρικά 1 λεπτό λιγότερο από όσο αναγράφεται στις οδηγίες της συσκευασίας.Με μια λαβίδα τα μεταφέρουμε στην κατσαρόλα με τη σάλτσα και ανακατεύουμε για 1 λεπτό, μέχρι να γίνουν τα ζυμαρικάΜοιράζουμε στα πιάτα, πασπαλίζουμε με παρμεζάνα (αν θέλουμε) και σερβίρουμε
Ζυμαρικά,Κρεμμύδι,Ντομάτα